open-index/open-wikipedia-markdown huggingface dataset:
Nagibas Mahfuzas

**Nagibas Mahfuzas** (; 1911 m. gruodžio 11 d. – 2006 m. rugpjūčio 30 d.) – Egipto rašytojas, 1988 m. apdovanotas Nobelio literatūros premija. Kartu su Tawfiq el-Hakim jis laikomas vienu pirmųjų šiuolaikinių arabų rašytojų, kurie nagrinėjo egzistencializmo temą. Per 70 kūrybos metų jis išleido 50 romanų, 350 trumpų istorijų, tuzinus filmų scenarijų ir 5 pjeses. Pagal daugumą jo kūrinių buvo sukurti filmai Egipte ir užsienyje.

## Nesutarimai su fundamentalistais
Dėl Nagibo Mahfuzo paramos Egipto prezidento A. Sadato 1978 m. sudarytai taikos sutarčiai su Izraeliu, jo knygos buvo uždraustos daugelyje arabų šalių, kol jis laimėjo Nobelio premiją. Kaip dauguma Egipto rašytojų ir intelektualų, jis buvo fundamentalistų mirties sąraše. Jis gynė Salman Rushdie, kai Ajatola Chomeinis pasmerkė jį mirčiai 1989 m., bet teigė, kad jo *Šėtoniškosios eilės* įžeidžia islamą. Jis gynė Rushdie, nes tikėjo žodžio laisve. Nagibas Mahfuzas pavadino Chomeinį teroristu ir su kitais 80 intelektualų paskelbė, kad „jokia šventvagystė taip nežaloja islamo ir musulmonų kaip reikalavimas užmušti rašytoją“.

## Šaltiniai
BASE šuoliai

**B.A.S.E. šuoliai** – šuoliai su parašiutu, atliekami nuo aukšto stataus pastato (), antenos (), tilto () arba skardžio (). Dėl žymiai mažesnio aukščio šuoliai nuo kieto pagrindo yra žymiai pavojingesni nei šuoliai iš lėktuvo. 

Tai atskira ekstremalių šuolių su parašiutu kategorija. Parašiutininkas, nušokęs nuo visų B.A.S.E. objektų, gauna tarptautinį sertifikatą.

2014 m. balandžio 21 d. nuo Burdž Chalifa dangoraižio nušokę prancūzai Fred Fugen ir Vince Reffet pasiėkė aukščiausio BASE šuolių nuo pastato rekordą, nušokę nuo 828 metrų aukščio viršūnės.

## Šaltiniai
Edin Džeko

**Edinas Džeko** (*Edin Džeko*; g. 1986 m. kovo 17 d.) – Bosnijos ir Hercegovinos futbolininkas, rungtyniaujantis puolėjo pozicijoje. Rezultatyviausias visų laikų Bosnijos ir Hercegovinos rinktinės žaidėjas.

## Karjera
Karjerą pradėjo Sarajevo „Željezničar“ klube, vėliau rungtyniavo Čekijoje, tačiau atsiskleidė tapęs vokiečių „VfL Wolfsburg“ žaidėju. Jis netrukus tapo klubo atakų lyderių ir padėjo „VfL Wolfsburg“ pirmą kartą laimėti Bundeslygą. 2011 m. pradžioje Džeko perėjo į „Manchester City“ ir pasirašė ketverių metų sutartį su klubu. Ten bosnis irgi tapo vienu svarbiausių puolėjų ir ženkliai prisidėjo prie to, kad „Manchester City“ po ilgos pertraukos laimėjo Premier League.

## Rinktinė
2007 m. debiutavo Bosnijos ir Hercegovinos rinktinėje rungtynėse prieš Turkiją, ir jų metu pelnė įvartį. 

2012 m. rugsėjo 8 d. Džeko įmušė 3 įvarčius į Lichtenšteino vartus ir su 24 įvarčiais aplenkė iki tol rezultatyviausią bosnių futbolininką Elvirą Boličių.

## Laimėjimai

### Klubiniai
;Wolfsburg
* Bundesliga: 2008–09 m.

;Manchester City
* Premier League: 2011–12, 2013–14 m.
* FA taurė: 2010–11 m.
* FA Community Shield: 2012 m.
* Futbolo lygos taurė: 2013–14 m.

;Inter Milan
* Coppa Italia: 2021–22 m.
* Supercoppa Italiana: 2021 m.

### Asmeniniai
* Bosnijos metų futbolininkas (3): 2009, 2010, 2011/12 m.
* Bundeslygos rezultatyviausias žaidėjas (22 įvarčiai): 2009–10 m.

## Dalyvavimas čempionatuose

|}

## Išnašos

## Nuorodos
* 
*
Zvjezdan Misimović

**Zvjezdanas Misimovičius** (*Zvjezdan Misimović*; g. 1982 m. birželio 5 d.) – Bosnijos ir Hercegovinos futbolininkas, rungtyniavęs atakuojančio saugo pozicijoje. Vienas rezultatyviausių visų laikų bosnių futbolininkų.

## Karjera
Gimė bosnių šeimoje Vokietijoje. Karjerą pradėjo „Bayern Munich“ klube, bet daugiausiai žaidybinio laiko gavo dublerių komandoje, o pagrindinėje sudėtyje įsitvirtinti nepavyko. 

Vėliau rungtyniavo keliuose kituose Vokietijos klubuose, padėjo „VfL Wolfsburg“ klubui laimėti Bundeslygą. Vėliau žaidė Turkijoje, Rusijoje.

## Rinktinė
2004 m. debiutavo Bosnijos rinktinėje rungtynėse prieš Makedoniją. 

2010 m. tapo daugiausiai rungtynių sužaidusiu futbolininku Bosnijos ir Hercegovinos rinktinėje.

## Laimėjimai
* Bundesliga: 2003, 2009 m.
* DFB-Pokal: 2003 m.
* Regionalliga Süd: 2004 m.
* 2. Bundesliga: 2006 m.

## Dalyvavimas čempionatuose

|}

## Išnašos

## Nuorodos
*
Ivo Andrić

**Ivo Andrić** (1892 m. spalio 9 d. – 1975 m. kovo 13 d.) buvo jugoslavų rašytojas, laimėjęs Nobelio literatūros premiją 1961 m. Jo kūriniai dažniausiai yra apie gyvenimą Bosnijoje, valdant Osmanų imperijai. Jo gimtinė Dolac kaime prie Travniko paversti muziejumi kaip jo butas Belgrade.

## Biografija

Ivo Andric gimė 1892 m. spalio 9 d. Dolac kaime prie Travniko Austrijoje-Vengrijoje. Jo tėvai buvo kroatai. Jo tikras vardas Ivan, bet jis buvo žinomas mažybine forma Ivo. Kai jam buvo 2 metai mirė tėvas Antun. Kadangi jo motyna Katarina gyveno per skurdžiai, kad jį išlaikytų, Ivą augino motinos šeima Višegrade prie Drinos, kur jis matė garsųjį Mehmedo Pašos Sokolovičiaus tiltą, išgarsintą jo romane *Drinos tiltas* (Na Drini ćuprija).

Ivo Andric lankė jėzuitų gimnaziją Travnike, po to Sarajevo gimnaziją, o vėliau studijavo filosofiją Zagrebo, Vienos, Krokuvos, Graco universitetuose. Dėl savo politinės veiklos buvo įkalintas austrų per Pirmąjį pasaulinį karą kartu su kitais jugoslavų civiliais.

Savo literatūrinę karjerą Ivo Andric pradėjo kaip poetas. 1914 m. jis prisidėjo prie Jaunųjų kroatų eilėraščių rinkinio *Hrvatska mlada lirika*.

Susikūrus Jugoslavijos karalystei Ivo Andric tapo valstybės tarnautoju iš pradžių Tikėjimo ministerijoje, vėliau padarė karjerą Užsienio reikalų ministerijoje.

Kaip diplomatas Ivo Andric dirbo konsulatuose prie Švento sosto (1920 m.), Bukarešte, Trieste ir Grace (1924 m.), Paryžiuje ir Marselyje (1927 m.) ir ambasadoje Madride (1928 m.). Jis buvo paskirtas ambasadoriumi Vokietijoje 1939 m. Jis taip pat buvo Jugoslavijos delegatas Tautų Sąjungoje 1930–1934 m. Ženevoje. Ivo Andric labai priešinosi Stjepan Radić, Kroatotijos valstiečių partijos prezidento, judėjimui. Jo atstovavimas Jugoslavijai baigėsi 1941 m., kai Vokietija įsiveržė į Jugoslaviją. Per Antrą pasaulinį karą jis gyveno tyliai Belgrade ir baigė tris svarbiausius savo romanus, kuriuos išleido 1945 m.

Po karo Ivo Andric daug laiko praleido namie Belgrade ir ėjo ceremonines pareigas Jugoslavijos komunistinėje vyriausybėje. Jis taip pat buvo Bosnijos ir Hercegovinos parlamento nariu. 1961 m. Ivo Andric gavo Nobelio literatūros premiją, kurios pinigus išleido Bosnijos ir Hercegovinos bibliotekoms pagerinti. Jis buvo Serbijos meno ir mokslo akademijos narys.

Po antros žmonos Milica Babić-Andrić 1968 m. sumažėjo jo dalyvavimas visuomeniniame gyvenime. 1969 m. jis buvo išrinktas Bosnijos ir Hercegovinos meno ir mokslo akademijos garbės nariu. 1972 m. Ivo Andric tapo Belgrado univerrsiteto garbės daktaru. Jis vis labiau sirgo ir mirė 1975 m. kovo 13 d.

## Išnašos
ITunes Originals

**„iTunes Originals“** – Kanados ir JAV atlikėjos Alanis Morissette albumas, išleistas skaitmenine versija iTunes tinkle. Albume yra jos interviu, anksčiau oficialiai neišleistų dainų naujos versijos bei kelios naujos dainos.

## Dainų sąrašas

# „Introduction“ – 1:42
# „Thoughts About „You Oughta Know““ – 0:52
# „You Oughta Know“ – 4:09
# „The Motivation Behind Writing „Everything““ – 2:37
# „Everything“ (iTunes Originals versija) – 4:34
# „How the Inspiration Behind „Everything“ Is Similar to „Head over Feet““ – 0:46
# „Head over Feet“ (iTunes Originals versija) – 4:20
# „The Most Ironic Thing About „Ironic“ – 0:51
# „Ironic“ (iTunes Originals versija) – 3:55
# „How to Ruin Your Life in „Eight Easy Steps““ – 0:37
# „Eight Easy Steps“ – 2:50
# „„Thank U“ Is a Prayer“ – 0:54
# „Thank U“ (iTunes Originals versija) – 4:36
# „Finding „Excuses““ – 0:45
# „Excuses“ (iTunes Originals versija) – 3:56
# „The Therapy Behind „Hands Clean““ – 0:55
# „Hands Clean“ (iTunes Originals versija) – 4:44
# „The Most Gratifying Moments for Me“ – 0:48
# Utopia“ – 4:58
# „Why the Album Is Called „So-Called Chaos““ – 1:15
# „Out Is Through“ – 3:52

## Nuorodos
* https://itunes.apple.com/us/album/itunes-originals-alanis-morissette/id15197492
The Collection

**„Alanis Morissette: The Collection“** – Kanados ir JAV atlikėjos Alanis Morissette geriausių dainų albumas, sudarytas iš 1994–2005 metais įrašytų jos populiariausių dainų, kūrinių kino filmams bei atlikėjo Sealo dainos „Crazy“ perdirbinio ir „The Police“ dainos „King of Pain“ koncertinio įrašo.

Daina „Crazy“ vienintelė buvo išleista singlu.

Šio albumo JAV buvo parduota 401 tūkstantis, o pasaulyje – daugiau kaip 1 milijonas kopijų.

## Dainų sąrašas

### CD
* *Thank U* iš Supposed Former Infatuation Junkie*, 1998
* *Head over Feet* iš *Jagged Little Pill*, 1995
* *8 Easy Steps* iš *So-Called Chaos*, 2004
* *Everything* iš *So-Called Chaos*, 2004
* *Crazy* ([[Seal]]o dainos perdirbinys)
* *Ironic* iš *Jagged Little Pill*, 1995
* *Princes Familiar* iš *Alanis Unplugged*, 1999
* *You Learn* iš *Jagged Little Pill*, 1995
* *Simple Together* iš *Feast On Scraps*, 2002
* *You Oughta Know* iš *Jagged Little Pill*, 1995
* *That I Would Be Good* iš *Supposed Former Infatuation Junkie*, 1998
* *Sister Blister* iš *Feast On Scraps*, 2002
* *Hands Clean* iš *Under Rug Swept*, 2002
* *Mercy* iš *Jonathan Elias* albumo *The Prayer Cycle*, 1999
* *Still* iš filmo *Dogma*, 1999
* *Uninvited* iš filmo *Angelų miestas*, 1998
* *Let’s Do It (Let’s Fall in Love) * iš filmo *De-Lovely*, 2004
* *Hand in My Pocket* iš *Jagged Little Pill*, 1995

=== DVD ===
* *Jagged Little Pill*
* *Supposed Former Infatuation Junkie*
* *Dogma*
* *The Prayer Cycle*
* *MTV Unplugged*
* *The One Tour*
* *Under Rug Swept*
* *Feast on Scraps*
* *De-Lovely*
* *So-Called Chaos*
* *Service in Other Forms*
* *The Awards*
* *Jagged Little Pill Acoustic*
* *Final Gratitude''
John Williams

**Džonas Tauneris Viljamsas** (; g. 1932 m. vasario 8 d.) – vienas žymiausių amerikiečių kompozitorius.

Per daugiau kaip šešis dešimtmečius trunkančią karjerą, jis parašė vienus garsiausių garso takelių istorijoje tokiems filmams kaip „Žvaigždžių karų“ saga, „Nasrai“, „Supermenas“, „Indianos Džounso“ frančizė, „Ateivis“, „Vienas namuose“ ir jo tęsinys, „Kablys“, „Juros periodo parkas“, „Šindlerio sąrašas“, „Karo žirgas“, „Linkolnas“, „Terminalas“ ir pirmieji trys „Hario Poterio“ filmai.

Jis taip pat parašė muziką keturioms Olimpinėms žaidynėms, 1980–1993 m. buvo pagrindinis Bostono „Pops“ orkestro dirigentas. 

Viljamsas pelnė penkis Oskaro, keturis Auksinio gaublio, septynis BAFTA ir 21 Grammy apdovanojimus. Buvo nuominuotas net 48 Oskaro apdovanojimams, ir pagal šį rodiklį yra antras po Volto Disnėjaus. 2000 m. išrinktas į Holivudo Bowl šlovės muziejų.

## Išnašos

## Nuorodos
*
Florence Welch

**Florence Leontine Mary Welch** (g. 1986 m. rugpjūčio 28 d.) – anglų muzikantė, dainininkė, dainų rašytoja. Labiausiai žinoma kaip grupės Florence and the Machine pagrindinė vokalistė.

## Biografija
Florens gimė Kembervelo rajone Londone 1986 m. rugpjūčio 28 d. Jos tėvas Nikas Raselas Velšas dirbo reklamos rinkoje. Jos motina Evelyn Velš (mergautinė Samuels) buvo emigrantė iš Niujorko, kuri studijavo Harverde ir Londono universitete. Dabar Evelyn yra Renesanso profesorė Karaliaus koledže. Dėl motinos kilmės Florens turi Jungtinės karalystės ir JAV pilietybes.

Florens senelė Sibilė Velš skatino ją dainuoti jaunystėje. Mirusios senelės paskatino parašyti keletą dainų „Florence and the Machine“ debiutiniame albume „Lungs“. Ji taip pat dainavo per šeimos vestuves ir laidotuves. Tėvai išsiskyrė, kai Florens buvo 13 metų. Motina vedė kaimyną profesorių Piterį Openšo. Tuo metu Florens senelė iš motinos pusės, sirgusi bipoliniu afektiniu sutrikimu, nusižudė.

Florens mokėsi gerai, bet dažnai pakliūdavo į bėdą, nes chore dainuodavo per garsiai ar dainuodavo ne tam skirtose vietose. Nepaisant pomėgio literatūrai, Florens buvo diagnozuota nežymi disleksija. Velš Kembervelo menų koledže, bet iš jo išėjo, kad atsidėtų muzikai.

Kadangi grupę sudarė Florence Welch ir „Isabella Machine“, ji vadinosi „Florence Robot/Isa Machine“. Paskui pavadinimas buvo sutrumpintas iki „Florence and the Machine“. 

Florence and the Machine debiutinis albumas „Lungs“ buvo išleistas 2009 m. liepos 6 d. Jungtinėje karalystėje rugpjūčio 6 d. jau buvo parduota 100 tūkst. jo kopijų. Albumas buvo išleistas JAV spalio 20 d. Abejose šalyse jis pasiekė topų viršūnes.

## Išnašos
Lungs

**Lungs** () – debiutinis indie rock grupės „Florence and the Machine“ albumas, išleistas 2009 m. liepos 3 d. įrašų studijos „Island Records“. Po išleidimo albumas penkias savaites laikėsi JK albumų populiariausių įrašų sąraše. 2010 m. sausio 10 d. albumas vėl užėmė antrą vietą ir išsilaikė joje šešias ne iš eilės einančias savaites. Savaitę po to albumas pasiekę pirmąją vietą ir išsilaikė ten dvi savaites. Iki šiol albumas iš viso yra buvęs keturiasdešimtuke 65 savaites iš eilės, o iš jų 33 – dešimtuke. Airjos albumų populiariausių įrašų sąraše albumas antroje vietoje išsilaikę 6 savaites.

Albumas buvo pagrindinis pretendentas 2009 m. „Mercury“ apdovanojimui laimėti ir gavo labai gerus muzikos kritikų atsiliepimus. „Lungs“ laimėjo MasterCard Britų albumo apdovanojimą 2010 m. BRIT Awards apdovanojimuose. Pasaulyje parduota per 3 milijonus albumo kopijų.

## Dainų sąrašas
Bilino Polės stadionas

**Bilino Polje** – futbolo stadionas Bosnijoje ir Hercegovinoje, Zenicos mieste, esančiame ~70 km nuo Sarajevo. Tai pagrindinis šalies stadionas, jame namų varžybas žaidžia Bosnijos ir Hercegovinos vyrų futbolo rinktinė bei „NK Čelik Zenica“ futbolo klubas. Taip pat kartais čia žaidžia šalies regbio rinktinė.

Stadionas atidarytas 1972 m. Bosnijos rinktinė stadione debiutavo 1996 m. lygiosiomis su Albanija. Pažymėtina, kad rinktinė šiame stadione pralaimi itin retai (2012 m. rugsėjį iš 26 varžybų buvo laimėjusi 16, 5 lygiosios, 5 pralaimėjimai).

## Šaltiniai
Halldór Laxness

**Halldór Laxness** (1902 m. balandžio 23 d. – 1998 m. vasario 8 d.) buvo XX a. islandų rašytojas. Rašė eilėraščius, straipsnius, pjeses, trumpas istorijas ir noveles. Jo kūrybai darė įtaką August Strindberg, Sigmund Freud, Sinclair Lewis, Upton Sinclair, Bertold Brecht ir Ernest Hemingway. 1955 m. laimėjo Nobelio literatūros premiją.

## Biografija

Halldór Laxness tikrasis vardas – Halldór Guðjónsson. Jis gimė Reikjavike 1902 m. 1905 m. su šeima persikėlė į fermą, netoli Mosfelsbairo į šiaurę nuo Reikjaviko. Būdamas vaikas susidomėjo literatūra: pradėjo skaityti knygas ir rašyti istorijas. Kai jam buvo 14 metų laikraštis „Morgunblaðið“ išspausdino jo straipsnį. Jo pirmasis romanas *Gamtos namai* išleistas 1919 m. Tuo metu jis pradėjo savo keliones po Europą.

1922 m. jis įstojo į Šv. Moriso vienuolyną Klervo, Liuksemburge. Ten vienuoliai laikėsi Benediktinų regulos. Laxness priėmė katalikų krikštą 1923 m. pradžioje. Po to jis pasikeitė pavardę į Laxness (pagal kaimą, kuriame gyveno).

Vienuolyne skaitė, studijavo prancūzų ir lotynų kalbas, filosofiją ir teologiją. 1924 m. Halldór Laxness parašė *Po šventuoju kalnu*.  Po religijos pakeitimo jis tapo vienuolių, kuris meldėsi už Skandinavijos atsivertimą į katalikybę grupės nariu.

Laxness religinis laikotarpis ilgai netruko, kelionėje į Ameriką jis susižavėjo socializmu. Ten jis bandė kurti filmų scenarijus Holivudo filmams 1927–1929 m.

XX a. trečiame dešimtmetyje Halldór Laxness tapo „jaunesnės kartos apaštalu“ ir puolė kito islandų rašytojo Einar Hjörleifsson Kvaran, kuris buvo Nobelio premijos kandidatas, krikščionišką spiritualizmą. Jis taip pat keliavo į Tarybų sąjungą, gyrė jos sistemą ir kultūrą.

Laxness išvertė į islandų kalbą Ernest Hemingway *Atsisveikinimą su ginklais* (1941 m.) su daugybe neologizmų. 1943–46 m. jis parašė istorinį romaną *Islandijos varpas*.

Atsakydamas į nuolatinę JAV armijos bazę Keblavike jis parašė satyrą Atomo stotis. Tai buvo viena iš priežasčių kodėl jis atsidūrė JAV juoduosiuose sąrašuose.

1953 m. jis buvo apdovanotas sovietų remiamos Pasaulio taikos tarybos literatūrine premija, o 1955 m. – Nobelio literatūros premija.

Jis nusivylė Tarybų sąjunga po jos karinių veiksmų Vengrijoje 1956 m.

1957 m. Halldór Laxness su žmona keliavo po pasaulį, lankėsi Amerikoje, Pekine, Bombėjuje, Kaire ir Romoje.

XX a. septintame dešimtmetyje jis rašė pjeses Islandijos teatrams. Iš jų sėkmingiausia buvo *Balanžių pokylis* 1966 m..

Jis toliau rašė, o jo žmona Auður Sveinsdóttir buvo jo sekretore ir verslo vadybininke. Senatvėje Halldór Laxness susirgo Alzheimerio liga, buvo perkeltas į senelių namus, kur mirė būdamas 95 metų. Jis buvo dukart vedęs, turėjo 4 vaikus.

## Išnašos
Alpha Centauri Bb

**Alpha Centauri Bb** – buvusi kandidatė į egzoplanetas. Manyta, kad ji skriejanti apie oranžinę nykštukę Kentauro Alfą B, esančią Kentauro žvaigždyne ir nutolusią nuo Saulės sistemos maždaug 4,37 šviesmečių.

2012 m. spalio 16 d. grupė Europos astronomų paskelbė, kad radialinio greičio metodu aptikta Žemės masės planeta, skriejanti apie Kentauro Alfą B. Sudėtingai analizei prireikė daugiau nei ketverių metų stebėjimų. 

2015 m. spalį Oksfordo universiteto astronomai paskelbė mokslinį darbą, paneigiantį planetos egzistavimą. Atlikus dirbtinai sugeneruotų duomenų statistinę analizę, rezulatai buvo tapatūs gautiems išanalizavus astronominius duomenis. 

Tariama planeta nepateko į gyvybei tinkamą zoną, nes skriejo labai arti savo žvaigždės (0,04 av), apskaičiuotas orbitinis periodas buvo 3,236 dienų. Tiksli planetos paviršiaus temperatūra, manyta, siekia mažiausiai 1500 K (~1200 °C). Tokia temperatūra per karšta skystam vandeniui egzistuoti, be to, viršija daugelio silikatinių uolienų lydymosi temperatūrą. Palyginimui, Veneros, karščiausios Saulės sistemos planetos, paviršiaus temperatūra siekia 735 K (462 C°).

## Išnašos
Miroslava Knapkova

**Miroslava Knapkova** (, g. 1980 m. rugsėjo 19 d. Brno, Čekoslovakija) – Čekijos irkluotoja, kuri specializuojasi moterų vienviečių dviejų irklų valčių rungtyje. Olimpinė ir pasaulio čempionė.

## Biografija
Aukščiausio lygio akademinio irklavimo varžybose Knapkova debiutavo 2001 m.. Pirmasis jos startas buvo pasaulio taurės etapas Vokietijoje, kur sportininkė pateko į A finalą ir galutinėje rikiuotėje liko penkta. Tais pačiais metais sportininkė atstovavo Čekijai pasaulio čempionate ir pasiekė B finalą bei galutinėje rikiuotėje liko dešimta. 2002 m. sportininkė iškovojo kelis medalius pasaulio taurės etapuose, bei tapo pasaulio iki 23 metų čempione. 2004 m. vasaros olimpinėse žaidynėse sportininkei nedaug pritrūko iki medalio ir ji liko ketvirtoje vietoje. 2005 m. sportininkė pelnė savo pirmąjį pasaulio čempionatų medalį. 2008 m. sportininkė pirmą kartą tapo Europos čempione, bei dalyvavo 2008 m. vasaros olimpinėse žaidynėse, kuriose iškovojo 5 ir 6 vietas. 2011 m. irkluotoja pirmą kartą tapo pasaulio čempione. 2012 m. vasaros olimpinėse žaidynėse Knapkova tapo olimpine čempione.

2016 m. vasaros olimpinėse žaidynėse Knapkova užėmė 7-ą vietą.

## Šaltiniai
Danyon Loader

**Danyon Loader** (g. 1975 m. balandžio 21 d. Timaru) – Naujosios Zelandijos plaukikas. Dukart olimpinis čempionas.

## Pasiekimai

## Pasaulio rekordai
Danyon Loader per savo karjerą pagerino šiuos pasaulio rekordus:
*200 m peteliške (25 m baseinas)
*400 m laisvu stiliumi (25 m baseinas)

## Išnašos
Timaru

**Timaru** () – Naujosios Zelandijos uostamiestis. 2006 m. mieste gyveno 27200 gyventojų.

## Ekonomika
Timaru yra žemės ūkio miestas ir svarbus regioninis uostas. Tai vienas pagrindinių uostų pietinėje saloje, svarbus eksporto ir importo taškas. Paplitusi mėsos ir pieno perdirbimo pramonė.

Timaru taip pat antras didžiausias žvejybinis uostas visoje Naujojoje Zelandijoje.

## Žymūs gyventojai
* Kevin Smith, aktorius
* Richard Pearse, išradėjas
* Bob Fitzsimmons, boksininkas
* Danyon Loader, plaukikas

## Miestai partneriai
*  Eniva
*  Orandžas (Australija)
*  Veihai
*  Orandžas (JAV)

## Nuorodos
* Oficiali svetainė
Duga

**Duga** () − senovės Romos miestas šiaurės Tunise, užimantis 65 ha archeologinių kasinėjimų plotą.

Iš pradžių Duga buvo berberų gyvenvietė. II a. pr. m. e. Duga tapo Numidijos karaliaus *Masinisos* sostine. II a. pr. m. e. pabaigoje Dugą užgrobė romėnai.

Dugą valdė ir Bizantija, o vėliau ji buvo užgrobta vandalų. Iki šių dienų labai gerai išsilaikė senovinis teatras, statytas dar 168 m. iki mūsų eros.

1997 m. Duga įtrauktas į UNESCO Pasaulio paveldo sąrašą kaip geriausiai išlikęs senovės Romos miestas šiaurės Afrikoje.

## Nuorodos

* Dugos regiono internetinė svetainė  (prancūzų k.)
* Duga: Romėnų griuvėsiai  (anglų k.)
Richard Pearse

**Richard Pearse** (g. 1877 m. gruodžio 3 d. – m. 1953 m. liepos 29 d.) – Naujosios Zelandijos išradėjas. Žinomas už atliktus pirmuosius įvairių sričių aviacijos bandymus. Vienas iš aviacijos pionierių.

## Šaltiniai
Temuka

**Temuka** – Naujosios Zelandijos miestas, 12 km nuo Timaru. 2006 m. mieste gyveno 4044 gyventojai.

## Ekonomika
Temuka yra svarbus žemės ūkio centras regione. Paplitusi avininkystė ir pieno produktų pramonė. Mieste veikia didžiausia Naujojoje Zelandijoje esanti Fonterra firmos pieno apdirbimo gamykla. Taip pat paplitęs logistikos verslas.

## Žymūs gyventojai
* Richard Pearse, išradėjas

## Nuorodos
* Oficiali svetainė
Honkongo kino apdovanojimai

**Honkongo kino apdovanojimai** (, ) – prestižiškiausi kino apdovanojimai Honkonge ir vieni gerbtiniausių žemyninėje Kinijoje bei Taivane. Apdovanojimų ceremonija rengiama kasmet, paprastai balandžio mėn. Apdovanojimai skiriami visose filmų kūrybos kryptyse, kaip kad režisūra, scenarijaus rašymas, vaidyba ir kinematografija. Šie apdovanojimai yra Oskarų ir britų BAFTA apdovanojimų atitikmenys.

Apdovanojimai, nuo 1993 m. gruodžio mėn. prijungti prie Honkongo kino apdovanojimų asociacijos, valdomi direktorių tarybos, sudarytos iš trylikos Honkongo kino institucijų atstovų. Apdovanojimams tinkamų filmų rinkimai vykdomi kiekvienų metų sausio–kovo mėn. ir yra atviri visiems registruotiems rinkėjams, apimantiems vietinius filmų kūrėjus ir kritikus bei atrinktų arbitrų grupę.

Pirmą kartą surengti 1982 m.

## Apdovanojimų kategorijos
Šiuo metu Honkongo kino apdovanojimuose yra devyniolika kategorijų: 

*Geriausias filmas
*Geriausias režisierius
*Geriausias scenarijus
*Geriausias aktorius
*Geriausia aktorė
*Geriausias antro plano aktorius
*Geriausia antro plano aktorė
*Geriausias debiutinis pasirodymas
*Geriausia kinematografija
*Geriausias montažas
*Geriausias meninis apipavidalinimas
*Geriausias kostiumų dizainas ir grimas
*Geriausia choreografija
*Geriausia originali filmo muzika
*Geriausia filmo daina
*Geriausi garso efektai
*Geriausi vaizdo efektai
*Geriausias azijietiškas filmas
*Geriausias režisieriaus debiutas

## Nuorodos
* Oficiali svetainė
Annie apdovanojimas

**Annie apdovanojimas** () – JAV apdovanojimas už pasiekimus animacijos srityje. Apdovanojimai teikiami Tarptautinės animacinių filmų asociacijos Los Andžele padalinio „ASIFA-Hollywood“ nuo 1972 m. Pradžioje apdovanojimai buvo teikiami tik žmonėms, nusipelniusiems kurioje nors animacijos srityje, kaip kad prodiusavimo, režisūros, piešimo, kompozicijos, scenarijaus rašymo, įgarsinimo, garso efektų ir pan. Tačiau, nuo 1992 m. imta vertinti ir pačią animaciją, buvo įtraukta nauja kategorija „Geriausias animacinis pilnametražis filmas“.

Sumokėję tam tikrą narystės mokestį, „ASIFA-Hollywood“ nariais gali tapti animacijos specialistai, studentai bei fanai. Visi „ASIFA-Hollywood“ nariai gali balsuoti apdovanojimų rinkimuose.

## Apdovanojimų kategorijos

### Kūrinio
* Geriausias animacinis pilnametražis filmas
* Geriausias namų rinkai skirtos animacijos pastatymas
* Geriausias animacinis trumpametražis filmas
* Geriausia animacinė televizijos reklama
* Geriausias televizijos animacijos pastatymas
* Geriausias animacinis video žaidimas

### Individualūs
* Geriausi animuoti efektai
* Geriausia filmo veikėjų animacija (piešimas)
* Geriausia televizijos pastatymo veikėjų animacija (piešimas)
* Geriausia filmo veikėjų kompozicija
* Geriausia televizijos pastatymo veikėjų kompozicija
* Geriausia filmo režisūra
* Geriausia televizijos pastatymo režisūra
* Geriausia filmo muzika
* Geriausia televizijos pastatymo muzika
* Geriausia filmo kompozicija
* Geriausia televizijos pastatymo kompozicija
* Geriausi filmo parengiamieji maketai
* Geriausi televizijos pastatymo parengiamieji maketai
* Geriausias filmo įgarsinimas
* Geriausias televizijos pastatymo įgarsinimas
* Geriausias filmo scenarijus
* Geriausias televizijos pastatymo scenarijus

## Išnašos

## Nuorodos
* Oficiali svetainė
DT-75

**DT-75** (, iš  'dyzelinis traktorius' + 75 '75 arklio galių') – vikšrinis traktorius, sukurtas Volgogrado traktorių gamykloje 1963 m., o 1969 m. pradėta serijinė gamyba. Traktorius žinomas sėkmingu eksploatacinių savybių deriniu – paprastas, ekonomiškas, lengvai remontuojamas, pigus (lyginant su kitais savo klasės traktoriais).

Tarp 1969 m. ir 1992 m. buvo pagaminta virš 2,7 milijonų vienetų. Daug DT-75 naudojama ir šiandien ūkio bei viešųjų darbų srityje.

## Techniniai duomenys
Pirmojo DT-75 modelio.
* Variklis: SMD – 14
* Greitis: 12 km/h
* Arklio galios: 75 AG
* Ilgis: 4477 mm
* Plotis: 1750 mm
* Aukštis: 2304 mm
* Svoris: 6100 kg
* Degalai: dyzelinas

## Komplektacija
DT-75 lengvai komplektuojamas su:
* Buldozerio peiliu
* Plūgais
* Akėčiomis
ir su daug kitų žemės, bei kitiem darbams nudirbti skirtos technikos.
Mehndi

**Mehndi** () – Pietų Azijoje (šiaurės Indijoje, Pakistane, Nepale, Bangladeše) populiarus kūno tapybos menas **[[chna]]** dažais (gaunami iš heninės lavsonijos). Tradiciškai mehndi puošiasi indų moterys įvairių švenčių (vestuvių, divali, tydž) proga. Dažniausiai dekoruojamos rankos ir kojos, rečiau – veidas, kaklas, nugara. Panaši praktika populiari ir įvairiuose musulmoniškuose kraštuose.

Mehndi ornamentai trumpalaikiai ir dažniausiai savaitės bėgyje nusitrina. Tačiau daromos chna tatuiruotės, įterpiant dažus po oda. Dabar daugiausia naudojami jau paruošti ir tūtelėse pardavinėjami chna dažai, tačiau kaimuose moterys pačios tebegamina chna iš lavsonijos lapų. Chna dažai suteikia rusvą spalvą, tačiau dabar populiarios juodos mehndi, išgaunamos įdedant p-fenilendiamino. Chna tepama ant odos, po 15-20 minučių išdžiūsta ir sudaro plėvelę, kuri tuomet nuplėšiama.


Image:India Día 04 788.jpg|Mehndi ant rankų ir ant kojų
Image:Mehndi amk.jpg|Mehndi aplikacija
Image:Sudan Culture Woman with Jabana.jpg|Sudanietės rankos, papuoštos mehndi
Nešeras

**Nešeras** () – Izraelio miestas. 2010 m. mieste gyveno apie 23000 gyventojų.

## Istorija
Miesto pavadinimas () reiškia erelį.

Miestas įkurtas 1925 m., kai prie gyvenvietės buvo pastatyta Nešero cemento gamykla. Gamykla įkurta 1922 m. žydų industrialisto iš Rusijos Michailo Poloko.

## Sportas
* Nešero „Ironi“ – futbolo klubas.

## Nuorodos
* Oficiali svetainė
Vaida Pikauskaitė

**Vaida Pikauskaitė** (g. 1991 m. kovo 29 d.) – Lietuvos treko dviratininkė.

## Biografija
2010 m. kartu su Lietuvos moterų komandinio persekiojimo rinktine pelnė sidabro medalį. 2012 m. Panevėžyje vykusiame 2012 m. Europos treko čempionate pateko į finalą ir pelnė savo antrąjį Europos čemionatų medalį.
Ghatamas

**Ghatamas** (, ) – mušamasis instrumentas, paplitęs Pietų Indijoje, vienas dažnesnių karnatikos muzikos instrumentų. Ghatamas iš esmės yra molinė puodynė su siaurėjančia anga. Ji gaminama iš upės dugne surenkamo molio, sustiprinama vario, geležies ar kito metalo dalelėmis. Nors ghatamas iš esmės nesiskiria nuo buityje vartojamų puodynių, šis instrumentas gaminamas specialiai, kadangi tik tam tikro storio indo sienos geriausiai skleidžia garsus.

Ghatamu grojama rankomis (pirštais, delnais) mušant per indo sieneles, o bosas išgaunamas pilvu arba delnu uždengiant puodynės angą.

Žymūs atlikėjai:
* Thetakudi Harihara Vinayakram
* Thetakudi Harihara Subash Chandran
* Ghatam Udupa
* Vaidyanathan Ghatam Suresh

## Nuorodos
* Ghatamu groja Ghatamas Surešas
Mridangas

**Mridangas** arba **mridanga** (, ) – mušamasis membranofonas, gulsčias statinės formos dviejų membranų būgnas; mušamas abiejų rankų plaštakomis ir pirštais. Vienas populiariausių Pietų Indijos mušamųjų muzikos instrumentų. Tai pagrindinis ritminis instrumentas karnatikos muzikoje. Mušamųjų ansamblyje dažnai greta mridango dar grojama ghatamu, kandžira, morsingu.

Mridangas yra senas instrumentas, minimas indų mitologijoje, vaizduojamas skulptūrose, piešiniuose. Instrumento pavadinimas kildinamas iš sanskrito žodžių *mr̥da* („molis, žemė“) ir *anga* („kūnas“). Senovinės mridangai gaminti iš molio, bet dabartiniai skobiami iš medžio. Tuščiaviduris instrumento koprusas išskobiamas iš duonmedžio medienos, abiejuose galuose esančios membranos dirbamos iš ožkos odos, tarpusavį jungiamos ir įtempiamos odiniais diržais. Viena puse išgaunamas apibrėžto aukštumo garsas, kita – bosas. Taip pat galuose įtaisyti *satham* – iš ryžių miltų, vandens ir geležies miltelių mišinio pagaminti diskai, suteikiantys instrumentui rezonaciją.

Mridangu grojama tiek religinių apeigų, tiek pasaulietinių koncertų metu.

## Nuorodos
* Mridango solo
Paul Allen

**Polas Gardneris Alenas** (; 1953 m. sausio 21 d. – 2018 m. spalio 15 d.) – amerikiečių verslininkas ir filantropas, labiausiai žinomas kaip „Microsoft“ korporacijos bendraįkūrėjas. Jis buvo 48 turtingiausias asmuo pasaulyje, valdantis 15 mlrd. JAV dolerių vertės turtą (2012 m. kovo mėn. duomenys). Jis taip pat buvo investicijų bendrovės „Vulcan Inc.“, atsakingos už jo finansinę ir labdaringą veiklą, įkūrėjas ir valdybos pirmininkas. Alenui taip pat priklausė multimilijardinės vertės akcijų paketas, kurį sudaro įvairių technologijų, žiniasklaidos ir kt. įmonių akcijos bei nekilnojamas turtas.

Alenui priklausė amerikietiško futbolo komanda Sietlo „Seahawks“, žaidžianti NFL, ir krepšinio komanda Portlendo „Trail Blazers“ (NBA). Be to, jam priklausė 42 JAV patentai.

## Biografija
Polas Alenas gimė Sietle (Vašingtono valstija) vieno iš Vašingtono universiteto bibliotekų direktorių Keneto Samuelio Aleno (*Kenneth Samuel Allen*) ir Ednos Faje Gardner Alen (*Edna Faye Garner Allen*) šeimoje. Lankė privačią Leiksaido mokyklą, kur susipažino su trejais metais jaunesniu Bilu Geitsu, kuris taip pat žavėjosi kompiuteriais. Mokykloje jiedu naudojosi „Teletype“ korporacijos terminalu savo programavimo įgūdžiams daugiaprogramėse kompiuterinėse sistemose išugdyti. Baigęs mokyklą, Alenas įstojo į Vašingtono valstijos universitetą, tačiau po dvejų metų metė studijas tam, kad įsidarbintų Bostone įsikūrusioje „Honeywell“ įmonėje. Šitaip jis atsidūrė netoliese nuo Harvardo universitete besimokančio Bilo Geitso ir vėliau įkalbėjo jį mesti studijas tam, kad įkurtų „Microsoft“.

Mirė 2018 m. spalio 15 d. nuo kraujo vėžio (Ne Hodžkino limfomos).

### „Microsoft“
Kartu su B. Geitsu Alenas 1975 m. įkūrė „Microsoft“ ir pradėjo prekybą programavimo kalbos BASIC interpretatoriais. Kaip rašoma 1995 m. žurnalo „Fortune“ leidime, Alenas sugalvojo „Micro-Soft“ pavadinimą. 1980 m., po prisižadėjimo „IBM“ pristatyti DOS operacinę sistemą, skirtą Intel 8088 pagrindu sukurtiems IBM PC kompiuteriams, kurios jie dar nebuvo sukūrę, Alenas greitai sudarė palankų sandorį su „Seattle Computer Products“ ir nupirko jų QDOS sistemą, sukurtą Timo Patersono (*Tim Paterson*). Šis sandoris leido išsaugoti kontraktą su „IBM“ ir pristatyti DOS sistemą, kuri galop buvo panaudota „IBM“ kompiuterių serijoje. Taip pat šis sandoris buvo kertinis taškas įmonės istorijoje, atnešęs finansinę sėkmę.

1982 m. Alenui buvo diagnozuota Hodžkino limfoma. Vėžys buvo sėkmingai išgydytas keletą mėnesių trukusios radioterapijos metu. Tačiau, Alenas į kompaniją negrįžo ir ėmė atsiriboti nuo su ja susijusios veiklos. 2000 m. jis oficialiai paliko savo postą direktorių taryboje ir pardavė jam priklausančias 68 mln. JAV dolerių vertės akcijas, bet jam tebepriklauso 138 mln. vertės iš pelno gautų akcijų paketas.

## Išnašos

## Nuorodos
* Oficiali svetainė
* Polo Aleno paties ar kitų apie jį parašyti leidiniai  (WorldCat katalogas)
Call of Duty: Modern Warfare 3

**Call of Duty: Modern Warfare 3** − pirmojo asmens šaudyklė ir aštuntoji „Call of Duty“ serijos dalis. Žaidimą sukūrė „Infinity Ward“, o 2011 m. lapkričio 8 d. išleido „Activision“. Žaidimas skirtas Xbox 360, PlayStation 3, Wii bei Microsoft Windows operacinei sistemai. Veiksmas vyksta po „Call of Duty: Modern Warfare 2“ įvykių.

## Nuorodos
* Oficiali „Call of Duty“ svetainė 
* „Call of Duty: Modern Warfare“ 3 Wikia svetainėje
Orijų kalba

**Orijų kalba** (ଓଡ଼ିଆ = *oṛiā*) – indoeuropiečių kalbų šeimos, indoarijų grupės kalba, vartojama orijų tautybės žmonių, gyvenančių daugiausia Indijos valstijoje Orisoje. Taip pat vartojama vietomis Vakarų Bengalijoje, Džarkhande, Čatisgarche, Andhra Pradeše. Bendras kalbančiųjų skaičius Indijoje siekia 33 mln. žmonių. Tačiau šią kalbą vartoja ir orijų diaspora Pietryčių Azijoje, Europoje, Šiaurės Amerikoje, Fidžyje.

Orijų kalba kilo iš Magadhi prakrito, vartoto Maurijų dinastijos laikais (ja užrašyti Ašokos ediktai). Ši kalba patyrė palyginti nedaug persų, arabų kalbų įtakos. Šiuolaikinė orijų kalba susidarė XIX a. vid., daugiausia krikščionių misionierių dėka. Kalba užrašoma orijų raštu, kilusiu iš brahmi raštų šeimos (kaip ir devanagari).

Priešingai nei hindi, orijų kalba yra išlaikiusi daug sanskrito gramatinių savybių – 3 gimines, didžiąją dalį linksnių, tačiau turi tik 2 gramatinius skaičius.

## Lietuvoje

Lietuvoje orijų kalbą mokėjo ir orijų–lietuvių kalbų žodyną parengė Ričardas Mironas.

## Nuorodos
*
Hindustano kalba

**Hindustano kalba, hindustani** (हिन्दुस्तानी, ہندوستانی = *Hindustānī*) arba **hindi-urdu kalba** – indoeuropiečių kalbų šeimai, indoarijų šakai priklausanti tarmių grupė, vartojama Pietų Azijos šiaurinėje dalyje, daugiausia Indo-Gangos lygumoje (Indija, Pakistanas). Dvi bendrinės hindustano kalbos tarmės – bendrinė **[[urdu]]** ir bendrinė **[[hindi]]** – yra valstybinės Pakistano ir Indijos kalbos. Tarpusavyje jos skiriasi tik raštu (arabų ir devanagari) bei skolinių kilme. Abiejuose standartuose gausu arabiškų, persiškių, tiurkiškų skolinių, tačiau urdu kalboje jų daugiau. Britų Indijos laikais hindustani, urdu ir hindi laikyti sinonimiškais žodžiais, tik po Indijos ir Pakistano atsiskyrimo išreikšta šių kalbų atskirtis. Be šių bendrinių kalbų, hindustano kalbą sudaro daug įvairių tarmių, šnektų – tiek vietinių, tiek susidariusių už Pietų Azijos ribų (Fidžio hindi, Karibų hindustani ir kt.).

Hindustano kalba yra viena populiariausių kalbų pasaulyje – ją kasdien vartoja ~0,5 milijardo žmonių, ją moka dauguma Indijos ir Pakistano gyventojų.
Genadijus Novickis

**Genadijus Novickis** (, g. 1949 m. sausio 2 d. Mogiliove) – baltarusių politikas, buvęs Baltarusijos Respublikos Ministras pirmininkas (2000–2003 m.), Baltarusijos Nacionalinio susirinkimo Respublikos Tarybos pirmininkas (2003–2008 m.).

## Biografija
1971 m. baigęs Baltarusijos politechnikos institutą pradėjo dirbti meistru Mogiliovo statybos treste, vėliau čia buvo skyriaus viršininkas, vyriausias inžinierius. 1977–1981 m. buvo BKP Mogiliovo srities komiteto Statybos skyriaus instruktorius. 1981–1985 m. – Mogiliovo tarpkolūkinės statybos organizacijos vyr. inžinierius, vėliau – srities partinio komiteto statybos skyriaus vedėjas. 1988 m. baigė Aukštąją partinę mokyklą prie TSKP CK ir iki 1994 m. dirbo Mogiliovo srities statybos valdybos viršininku.

1994 m. paskirtas Baltarusijos architektūros ir statybos reikalų ministru, 1997 m. – Baltarusijos vicepremjeru.

2001–2003 m. buvo Baltarusijos Ministras pirmininkas, 2003–2008 m. – Baltarusijos Nacionalinio susirinkimo Respublikos Tarybos (aukštųjų parlamento rūmų) pirmininkas.

## Šaltiniai

|-

|-
Arunačala

**Arunačala** (, 'raudonas kalnas, šviesos kalva') – šventasis kalnas pietinėje Indijoje, Tamilnade.

Šio kalno papėdėje įsikūręs Tiruvanamalai miestelis, kuriame esama didelės Arunačalasvaros šventyklos. Joje garbinamas Šiva. Arunačala yra viena iš penkių pagrindinių šaivitų šventųjų vietų Pietų Indijoje. Šio kalno urve ketverius metus meditavo Ramana Maharišis, vėliau netoliese Tiruvanamalai miestelio įkūręs ašramą. Nuo tada Arunačala labiau susidomėta Vakaruose.

Pasak su šventykla susijusios legendos, kilęs ginčas tarp Brahmos, dievo kūrėjo, bei Višnaus, dievo saugotojo, dėl to, kuris iš jų viršesnis. Kad išspręstų ginčą, Šiva apsireiškęs kaip šviesos stulpas, o paskui – Arunačalos pavidalu.

## Šaltiniai
Atmabodha

**Atmabodha** (, „Savosios esybės pažinimas“) – nedidelės apimties, reikšmingas advaita vedantos traktatas, kuris dažnai cituojamas šios filosofinės mokyklos veikaluose. Autoriumi paprastai laikomas Šankara.

Traktatą sudaro šešiasdešimt aštuonios šlokos (posmai). Atmabodhoje išdėstytos esminės advaita vedantos sampratos, kaip antai Brahmanas, atmanas, Brahmaną nustelbiančios apreikštojo pasaulio formos, būdai pažinti savąją esybę ir šitaip pasiekti išsilaisvinimą.

## Šaltiniai
Angelų dinastija

**Angelų dinastija**, **Angelai** (sen. ) – 1185–1204 m. Bizantijos imperijos imperatorių dinastija.

## Istorija

Įsitvirtino valdžioje po Androniką I Komniną nuvertusio sukilimo. 1185 m. atlaikė Sicilijos normanų antpuolį. Nesėkmingai kovojo su tiurkais seldžiukais. Rėmė prekybinius santykius su Genuja ir Venecija. Žlugo per Ketvirtąjį kryžiaus žygį, kryžininkams užėmus Konstantinopolį.

## Angelai

* Izaokas II Angelas – 1185–1195 m.;
* Aleksijus III Angelas – 1195–1203 m.;
* Izaokas II Angelas – 1203–1204 m. bendravaldis;
* Aleksijus IV Angelas – 1203–1204 m. bendravaldis.

## Šaltiniai
Vivendi

**Vivendi SA** (anksčiau **Vivendi Universal**) – prancūzų tarptautinė žiniasklaidos ir telekomunikacijų bendrovė, įsikūrusi Paryžiuje (Prancūzija). Užsiima muzikos, filmų, video žaidimų leidyba, telekomunikacijų, interneto ir kitomis paslaugomis.
Karis (valgis)

**Karis** – bendras iš Pietų ir Pietryčių Azijos kilusių valgių, šiuo metu paplitusių daugelyje šalių, pavadinimas. Daugeliu atvejų tai su ryžiais arba duona valgomi troškiniai, o kartais ir tirštos sriubos, kurių gamyboje naudojami įvairūs prieskonių mišiniai, suteikiantys specifinį, neretai aštrų skonį. Yra daugybė kario rūšių, besiskiriančių sudėtinėmis dalimis ir prieskoniais. Jis gali būti tiek vegetariškas, gaminamas iš įvairų daržovių, dal, kokosų pieno, tiek ir su mėsa, žuvimi. Regioninėse virtuvėse kiekviena rūšis turi savitą pavadinimą.

Karis yra populiarus tradicinis patiekalas Indijoje, Pakistane, Bangladeše, Šri Lankoje, Pietryčių Azijos šalyse. XVIII a. išpopuliarėjo Anglijoje, XIX a. – Japonijoje, kur tapo vienu dažniausių valgių.

## Susiję straipsniai
* Kario prieskoniai
Irūna Puzaraitė

**Irūna Puzaraitė-Čepononienė** (g. 1990 m. vasario 12 d. Lazdijuose) – Lietuvos pop muzikos dainininkė, išgarsėjusi grupėje „Mokinukės“ ir dalyvaudama įvairiuose TV projektuose bei vesdama laidas.

## Biografija
Laimos Lapkauskaitės vadovaujamame „O lia lia“ kolektyve Irūna pradėjo dainuoti būdama ketverių, po metų prie sesers prisidėjo ir Ineta, penkerių metų jau važiuodavo į kitus miestus koncertuoti. Koncertavo su Laimos Lapkauskaitės įkurta merginų pop grupe „Mokinukės“. Šiuo metu yra pop grupės „Studentės“ dainininkė. Dalyvavo LNK šokių projekte „Kviečiu šokti“ (trenerė Gabrielė Valiukaitė, partneris Rimvydas Černajus). Taip pat vedė įvairias TV laidas.

2009 m. baigė Marijampolės „Ryto“ vidurinę mokyklą. 2014 m.baigė Vilniaus universitetą.

2016 m. birželio 16 d. ištekėjo už karininko Roko Čepononio. 2017 m. susilaukė pirmagimio sūnaus Toro.

## Vaidmenys
* Drąsos kaina, 2010 m. (režisierius Raimundas Banionis): *Lina Štukytė* – pagrindinio herojaus jaunutė žmona, nekultūringa, akiplėša, vulgari

## Šaltiniai

## Nuorodos
* Irūna Puzaraitė (music.lt)
Spectrum

**Spectrum (Say My Name)** – anglų indie rock grupės Florence and the Machine daina. Albumo versija (pavadinta trumpiau – **„Spectrum“**) pasirodė antrame grupės studijiniame albume Ceremonials 2011 m.. Daina parašyta grupės pegrindinės vokalistės Florence Welch ir Paul Epworth, prodiusuota taip pat Paul Epworth. „Spectrum“, kaip ketvirto albumo singlo, versiją skaitmeniniam parsisiuntimui kompanija Island Records išleido 2012 m. birželio 6 d.. Albuminė dainos versija yra lėto tempo baroque pop ir indie pop stilių.
Narada

**Narada** () – vienas iš septynių didžiųjų rišių bei vienas iš pradžapačių. Tradiciškai laikomas „Rigvedos“ giesmių autoriumi. Vertinamas kaip Bhaktisūtros – aforizmų apie Dievo meilę ir garbinimą rinktinės – sudarytojas. Kaip teigiama, sukūrė teisyną Naradja Dharmašastrą.

Laikomas nitjasidha, t. y. patyrusiuoju vienybę su nitja (galutine tikrove), bet apsisprendusiu dar kartą gimti ir padėti žmonėms.

Nemažai pasakojimų ir legendų apie Naradą esama puranose. Jis laikomas gandharvų, „dangiškųjų muzikantų“, valdovu ir žmogumi, pagaminusiu pirmąją liutnią. Puranose Narada dažnai vaizduojamas kaip tarpininkas tarp žmonių ir dievų, dievai jam išdėsto žmonėms skirtą išmintį. „Čhandogja Upanišadoje“ (VII.1) Narada vaizduojamas kaip išmintingas brahmanas, mokantis vedas ir kitus tekstus, bet neturintis savęs pažinimo. Šį mokslą jam išdėsto Sanatkumara. „Mahabharatoje“ minimas drauge su Krišna.

## Šaltiniai
Bhaktisūtra

**Bhaktisūtra**, **Bhakti-Sūtra** () – Naradai priskiriamas veikalas apie meilę Dievui ir jo garbinimą. 

Bhaktisūtra sudaryta iš 84 sūtrų (kai kurios iš jų yra labai nedidelės apimties), kuriose nekalbama nei apie artimo, nei apie kūniškąją meilę. Pasitelkiant aforizmus, tvirtinama, kad mūsų laikams tinkamiausias kelias esąs bhakčio kelias. Narada teigė, kad gyvenimui pilnatvę galinti suteikti tik Dievo meilė, kad ji esanti svarbiausias žmogaus tikslas.

Didžiojoje dalyje Bhaktisūtros leidimų pateikiami dvasinių mokytojų komentarai, be kurių šios sūtros būtų sunkiai suprantamos.

## Šaltiniai
Soma

**Soma** () – vedinis, vėliau hinduistinis dievas; enteogenas.

„Rigvedoje“ – tai vienas dažniausiai minimų dievų, išskirtinai jam skirta ištisa 9-oji „Rigvedos“ mandala. Jis vadinamas Košiamuoju (*pávamāna*), Visavydžiu (*viśvavíd*), dangiškuoju, svaigiuoju, mylimuoju, dažnai lyginamas su veršiu. Sakoma, kad Soma esąs galiūnas, stipruolis, šlovingas, nuovokus. Soma nesyk aukštinamas kaip aukščiausiasis dievas, sutvėrėjas, pasaulio viešpats, karalius, dangaus valdovas. Jis pats ir dangaus sutvėrėjas, laikytojas, ir jo ainis. Dar sakoma, kad Soma pagimdęs saulę, o pats gimęs vandenyse, lyginamas su vandenynu. Soma palaiko kosmosą (ritą), nušviečia žmones ir dievų kūrinius, neša turtą, laimę, gyvastį, peną, randa kelius, tiekia vandenį, esti geras pagalbininkas, poetų įvertintojas, įkvėpimo teikėjas. Jis gelbstįs nuo ligų, priešų, siaubūnų, piktaminčių.

Soma vedose glaudžiai susijęs su augalija – jis vadinamas Vanaspačiu (*Vanaspáti* – „Medėpatis“), susijęs su žolynais; sakoma Somą esant slaptyje kalnuose (iš ten jį žmogui atnešąs sakalas). Nuolat „Rigvedoje“ atsikartojantis motyvas – Somos sunkimas naudojant akmenis, girnas (*ádri, grā́van*), jo košimas per koštuvį (*pavítra*), Somos krislo (*índu*) tekėjimas; galiausiai „išsunktasis“ (*sutá*) Soma tampa gėrimu dievams (visų pirma – Indrai, taip pat Vajui) – juos džiugina, svaigina ir leidžia atlikti žygdarbį: nugalėti Vritrą. Paprastai manoma senovės indoarijus vartojus haliucinogeninį gėrimą, vadinamą soma – jis buvęs gaminamas iš neaiškaus augalo, pluošto, vadinto *aṃśú*. Iškeltas spėjimas, jog būdavo išspaudžiamos šio augalo sultys, perkošus sumaišomos su miežiniu alumi bei pienu ir aukojamos dievams. Šis saldus rudas skystis sukeldavęs ekstazišką būseną. Nėra žinoma, koks būtent augalas naudotas somos gamybai – dažniausiai teigiama, kad tai galėjusi būti efedra, taip pat keliama hipotezė, kad naudota paprastoji musmirė, aguona, kanapės ar kiti augalai arba grybai. Avestoje aprašomas panašus gėrimas haoma. Soma kaip gėrimas tapatinamas su nemirtingumo rasa (amrita), yra palaimos (ananda) versmė.

Jau vietomis „Rigvedoje“, o vėliau nuolat Soma tapatinamas su mėnuliu (jis – Saulės dukters sutuoktinis). Kaip Mėnuo – jis tuo pačiu ir augalijos globėjas (nes Mėnuo sava mėnesiena ugdąs augalus, o ir pats susijęs su rasa, drėgme). Epiniu laikotarpiu Soma pradėtas laikyti šiaurės rytų krypties sergėtoju (lokapala). Jo tėvu laikomas Atris (kartais Dharma, Prabhakara), motina – Anasuja. Sakoma, kad Brahma atidavęs Somai valdyti planetas, žvaigždynus, aukojimus, augalus. Pasak „Višnaus puranos“, Soma pagrobė savo brolio Brihaspačio žmoną Tarą ir su ja susilaukė sūnaus Budhos. Kitur sakoma, kad Soma turįs 27 žmonas, Dakšos dukteris. Epuose pasakojama apie deivilą Rahų, norėjusį praryti Somą-Mėnulį.

Manoma, kad žodis *soma* kilęs iš vedų kalbos šaknies *su-* („sunkti“), ši toliau iš  („sultys, salėti“ iš etimologiškai atitinka ).

## Šaltiniai
Geležinė kolona

**Geležinė kolona Delyje** – viena iš Indijos sostinės Delio įžymybių. Tai apie 7 m aukščio ir 6,5 t svorio kolona, senovės metalurgijos meistrų išlieta iš 98 % grynumo geležies, pagarsėjusi tuo, kad per savo 1600 metų gyvavimo laiką praktiškai nebuvo pažeista korozijos. Kolona stovi apie 20 km piečiau Senojo Delio, priklauso Kutbo minareto architektūriniam ansambliui, įrašytam į pasaulio Unesco paveldo sąrašą.
 
## Istorija

Kolona buvo pastatyta 415 m., pagerbiant 413 m. mirusį Guptų imperijos valdovą Čandraguptą II. Pradžioje šis paminklas stovėjo šalies vakaruose dievo Višnaus šventyklų komplekse Mathuroje. Koloną puošė viršuje įtaisyta šventojo paukščio Garudos skulptūra. Karalius *Anang Pola* 1050 m. koloną pervežė į Delį, kitų šaltinių duomenimis – XIII a. šventyklos buvo sugriautos pirmojo Delio sultono įsakymu, tuomet kolona ir buvo perkelta į Delį. 

Nuo seno paminklas pritraukia minias maldininkų, tikinčių, kad galima gauti laimės ar išpildyti svajones atsistojus prie kolonos nugara ir apglėbus ją atbulomis rankomis. 1997 m. prie kolonos įrengta metalinė tvorelė, norint apsaugoti paminklą nuo fizinio dėvėjimosi.

## Duomenys

Aukštis – 7,21 m (1,12 m – požeminė dalis)
Svoris – 6,511 t
Skersmuo apačioje – 0,485 m
Skersmuo viršuje – 0,223 m
Cheminė sudėtis, neskaitant geležies: anglis – 0,08 %, silicis – 0,046 %, siera – 0,006 %, fosforas –0,014 %, azotas – 0,032 %

## Šaltiniai

## Nuorodos

* Terra Incognita: Delio kolona 
* Delio kolonos antikorozinės savybės
Oogenezė

**Oogenezė** – procesas, kurio metu žinduolių organizme, taip pat ir žmonių, susidaro gametos. Ji būdinga tik moteriškos lyties organizmams.

Oogenezė trunka labai ilgai, bei su ilga pertrauka. Procesas prasideda dar mergaitės embrione. Diploidinės pirminės lytinės ląstelės migruoja į būsimą kiaušidę, kur jos dauginasi mitozės būdu (tokios besidalijančios ląstelės yra oogonijos). Kiekvieną oogoniją apsupa vienas sluoksnis epitelinių ląstelių, bei susidaro užuomazginiai folikulai. Vėliau oogonijos pradeda dalintis pirmuoju mejozės dalijimusi, tačiau šis sustoja pasibaigus konjugacijai ir krosingoveriui. Homologinės chromosomos gana stipriai išsivynioja. Nuo jų ima intensyviai nurašinėti genus ir sintetinti baltymus. Pirminis oocitas pastoviai kaupia maisto medžiagas ir auga kol įgyja būdingą kiaušinėlio sandarą – sudaro skaidriąją zoną ir pomembranio pūsleles. Tuo tarpu somatinės ląstelės auga stadijoje G1, kai chromosomos dar vienchromatidės. Visi šitie procesai vyksta dar vaisiuje.

Pirmieji kiaušinėliai pradeda bręsti lytinės brandos metu, kai prasideda menstruacijos. Kiekvieno ciklo metu toliau tęsiasi 15-20 pirminių folikulų brendimas. Juose baigiasi pirmasis mejozės dalinimasis ir chromosomos vėl susivynioja, išnyksta branduolio apvalkalas. Susidaro dvi skirtingo dydžio haploidinės ląstelės. Ovuliacijos metu antrinis oocitas išeina iš pratrūkusio folikulo ir pakliūva į kiaušintakį. Kai haploidiniai ootidės ir spermatozoido branduoliai pasiruošia susilieti, ootidė vadinama subrendusiu kiaušinėliu.